Leer om te Gee!!! | Die Lewegewer
Leer om te Gee!!!
5 Jul 2007 Thomas	1 Kommentaar
Micheal W Smith sing ‘n lied “Give it away!!!”
He said, babe, you know I love you
But I can’t commit to that
She said love isn’t love
’cause he could not understand
That love isn’t love
Doesn’t lead to anywhere
’cause love isn’t love
’cause his love was his life
Ek dink nou net daar aan dat hierdie lied begin met ‘n vraag na “commitment” en dit eindig met “learn to give”, daar is dus nie veel lewe voordat ons leer om te gee nie, wat ek nie gee nie het ek dus nie – wel nie regtig nie… Ons geestelike offer is dus uit dit wat ons ontvang het, dit wat ons het om te gee!!
Dit is dalk ‘n goeie plek om te begin by “wat gee ek”, as ek weet wat ek gee kan ek ook sien wat ek werklik het. Dit is so ‘n paradoks maar ek glo dat dit werklik is hoe dit werk!
Ek dink die geestelike wat ons ontvang het manifesteer, geestelik, fisies en ook emosioneel… alles wat ons dus doen, uitleef en gee, moet iets van die geestelike bevat, anders is dit dood. Die geestelike raak altyd eers die gees. As ek gees is sal ek ook die geestelike kan ontvang – dus die rede hoekom ek nuut gebore moet word (Johannes 3).
Die geestelike is dus soos ‘n baarmoeder waar konsepsie plaas vind en lewe sy oorsprong vind.
Die saad van lewe, liefde, geregtigheid en waarheid moet ontvang word, maar as dit ontbreek of terug gehou word, dan bring dit net weer dood.
Hoe meer ons delf in die koninkryk van God hoe meer besef ons dat Sy koninkryk iets te doen het met hierdie lewe, indien nie word die lewe net “religion”, ‘n stel reëls sonder enige verhouding met God.
Sukses is om in HOM gevind te word soos Paulus dit stel:
In Hom lewe ons, beweeg ons en is ons…
Want in Hom is die ontdekking van hierdie beginsel dat gees is lewe en ek kan slegs lewe as ek in en deur die gees lewe.
Dus leer ek om ‘n lewegewer te word en hierdie lewe wat ek ontvang het leef ek uit in die vorm van liefde, waarheid en geregtigheid…
Dis iets waarmee meeste mense sukkel…
Ons dink ons gaan iets verloor as ons gee, ‘n deel van onsself…
Dis waar, want ek verloor iets van myself, maar eintlik is dit iets vanuit God wat gegee word. Ons moet tot die besef kom dat alles tog van HOM af kom! As ons hierdie mentaliteit kan kweek sal dit baie makliker word om te gee…
Want ek is tog ‘n geskenk vir ander, wat ek is, is aan my gegee deur HOM ons Koning en Verlosser – ‘n lewende offer, soos hierdie lied dit stel.
Dit kan ook gesien word as die vrug van die boom van die lewe. Die saad wat ek ontvang het, het ‘n boom geword wat lewe skenk, hierdie lewe word gevind in die vrug omdat dit saad dra. Die vrug as geskenk word aan iemand gegee wat dan ook hierdie saad van lewe ontvang. So word hierdie lewe ook aan ander oorgedra.
Ek dink daar is baie mense met geestelike babatjies omdat hierdie beginsel nie verstaan word nie. Dit laat my dink aan iets wat ek ‘n rukkie terug geskryf het in “Closer than a Brother”.
Ons het nodig om hierdie babatjie momentum te gee… Dis amper soos om jou babatjie te leer loop of fiets ry… stadig maar seker, totdat hy dit self kan doen…
Dan is hierdie self-doen die punt waar ons, ons geestelike natuur “vanselfsprekend” uit leef, want dit kom natuurlik… as gevolg van geestelike volwassenheid!!!
Dit klink soms maklik, maar tog is dit nie, want ons bly fokus verloor wat die hele proses net moeiliker maak. Prys die Here ons het die Heilige Gees, want hy is ons Helper! Hy help ons om ons Geestelike babatjie suksesvol groot te maak!
Previous PostHow do we change our minds?Next PostBegeerte na Liefde!!!
One thought on “Leer om te Gee!!!”
5 Jul 2007 om 12:38
Ek vind hier soveel geestelike kos vir my siel!
607 225 hits